ལན།གཏམ་བརྗོད་འཁྲབ་སྟོན་བྱེད་དུ་འགྲོ་སྐབས་བོད་པའི་སྤྱི་ཚོགས་མང་པོ་ཞིག་ལ་འགྲོ་རྒྱུ་བྱུང་བས།སྤྱི་ཚོགས་ཀྱི་གོ་རྟོགས་ཆེ་རུ་གཏོང་རྒྱུའི་གོ་སྐབས་བྱུང་།དེ་བཞིན་བོད་པའི་སྤྱི་ཚོགས་ཀྱི་ལས་དོན་བྱེད་ཕྱོགས་སོགས་ཀྱི་ཐོག་ལ་ཉམས་མྱོང་བསགས་པ་དེ་ཡག་པོ་བྱུང་།ཉམས་མྱོང་སྡུག་བ་ཕྱོགས་ནས་བཤད་ན།གཏམ་བརྗོད་ཚན་པ་ཐོག་མར་འགོ་འཛུགས་བྱས་དུས།བོད་མིའི་སྒྲིག་འཛུགས་ཀྱི་བཀའ་ཤག་ལ་ཐེངས་མང་པོར་ལས་འཆར་ཞུས་ཡོད་ཀྱང་ཐུགས་སྣང་མ་བྱས་པ་ཐེངས་མང་པོ་བྱུང་ཡོད་པས།སྐབས་དེར་ང་རང་སྒྱུ་རྩལ་པ་ཞིག་གི་ངོས་ནས་གཏམ་བརྗོད་དེར་རིན་ཐང་ཆེན་པོ་བརྩི་ཡི་ཡོད་ཀྱང་།འཛིན་སྐྱོང་ནས་ཐུགས་སྣང་མ་བྱས་དུས་བློ་ཕམ་པོ་ཞེ་དྲག་བྱུང་།རྗེས་སུ་ང་ཚོས་སྤྱི་ཚོགས་ནང་འཁྲབ་སྟོན་མང་པོ་བྱས་དུས་ཡག་པོ་འདུག་ལབ་ནས།འཕྲོད་བསྟེན་ལས་ཁུངས་ནས་འགོ་འཛུགས་ཀྱིས་ལས་འཆར་གནང་འགོ་བཙུགས་ནས་ད་ལྟའི་ཆར་ཐུགས་སྣང་ཏོག་ཙམ་གནང་གི་ཡོད་པ་རེད་དེ།ད་དུང་ཡང་གཏམ་བརྗོད་ཀྱི་ལམ་ནས་སྤྱི་ཚོགས་ལ་གོ་རྟོགས་དང་ཤུགས་རྐྱེན་གང་འདྲ་སྤྲོད་ཐུབ་ཀྱི་ཡོད་པའི་ཐོག་གོ་རྟོགས་ཞན་པོ་འདུག